2002/578/EY: Komission päätös, tehty 10 päivänä heinäkuuta 2002, eläinten terveysvaatimuksista ja eläinlääkärintodistuksista elävien nauta- ja sikaeläinten tuonnissa tietyistä kolmansista maista tehdyn päätöksen 2002/199/EY muuttamisesta (ETA:n kannalta merkityksellinen teksti) (tiedoksiannettu numerolla K(2002) 2553)



Virallinen lehti nro L 183 , 12/07/2002 s. 0062 - 0063



Komission päätös, tehty 10 päivänä heinäkuuta 2002, eläinten terveysvaatimuksista ja eläinlääkärintodistuksista elävien nauta- ja sikaeläinten tuonnissa tietyistä kolmansista maista tehdyn päätöksen 2002/199/EY muuttamisesta (tiedoksiannettu numerolla K(2002) 2553) (ETA:n kannalta merkityksellinen teksti) (2002/578/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 8 artiklan 3 kohdan, sekä katsoo seuraavaa: (1) Direktiivin 72/462/ETY 8 artiklan 3 kohdan nojalla eräissä kolmansissa maissa säädettyjen luomistautia, nautojen tarttuvaa leukoosia ja tuberkuloosia koskevien testausvaatimusten voidaan katsoa vastaavan yhteisön sisäistä kauppaa varten säädettyjä vaatimuksia. (2) Kanada on toimittanut tietoja suunnitelmastaan, joka koskee karjan tunnistamista virallisesti vapaaksi naudan tarttuvasta leukoosista. (3) Tsekki on toimittanut tietoja suunnitelmastaan, joka koskee karjan tunnistamista virallisesti vapaaksi naudan tarttuvasta leukoosista. (4) Kanadan ja Tsekin naudan tarttuvan leukoosin osalta tarjoamien takeiden voidaan katsoa vastaavan yhteisön sisäisessä kaupassa vaadittavia takeita. (5) Kanadan ja Tsekin toimivaltaiset viranomaiset ovat sitoutuneet ilmoittamaan komissiolle viipymättä näitä suunnitelmia koskeviin sääntöihin tehtävistä muutosehdotuksista. (6) Komission päätös 2002/199/EY(3) olisi muutettava vastaavasti. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2002/199/EY liite VI tämän päätöksen liitteellä. 2 artikla Tätä päätöstä sovelletaan kuudennestakymmenennestä päivästä sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 10 päivänä heinäkuuta 2002. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 71, 13.3.2002, s. 1. LIITE "LIITE VI Nautakarjojen, maiden ja alueiden toteamista virallisesti taudista vapaiksi koskevat vaatimukset (Sovelletaan A tai B jaksoa) A Jakso 1. Tuberkuloosi ja luomistauti: neuvoston direktiivin 64/432/ETY liite A 2. Nautojen tarttuva leukoosi: neuvoston direktiivin 64/432/ETY liite D B jakso: Vastaavuus 1. Eläimet vievän kolmannen maan virallisen valvontaohjelman katsotaan vastaavan neuvoston direktiivin 64/432/ETY liitteitä A ja D. 2. Seuraavat viralliset valvontaohjelmat on tunnustettu vastaaviksi: >TAULUKON PAIKKA>"